CHASE ปี 65 กำไรแตะ 144 ลบ. หลังซื้อหนี้บริหารเพิ่ม
CHASE ประกาศงบปี 65 มีกำไร 144 ลบ. รับรายได้ดอกเบี้ยจากเงินให้สินเชื่อแก่สินทรัพย์ด้อยคุณภาพเพิ่ม หลังซื้อหนี้มาบริหารเพิ่มขึ้น
CHASE ประกาศงบปี 65 มีกำไร 144 ลบ. รับรายได้ดอกเบี้ยจากเงินให้สินเชื่อแก่สินทรัพย์ด้อยคุณภาพเพิ่ม หลังซื้อหนี้มาบริหารเพิ่มขึ้น
28 ก.พ. 2566

บริษัท เชฎฐ์ เอเชีย จำกัด (มหาชน) หรือ CHASE รายงานผลการดำเนินงานงวดปี 65 สิ้นสุดวันที่ 31 ธ.ค.66 ดังนี้

สำหรับปี 65 บริษัทมีมูลค่าสินทรัพย์ NPL ณ สิ้นปี 65 รวม 23,202 ล้านบาท เพิ่มขึ้นร้อยละ 5.04 จากปีก่อนหน้า จากการซื้อหนี้เสียและรับโอนสินค้าด้อยคุณภาพ จำนวน 525.15 ล้านบาทในปีที่ผ่านมา ขณะที่กระแสเงินสดรับจาก NPL เท่ากับ 393.10 ล้านบาท เพิ่มขึ้นร้อยละ 56.66 จากปีก่อนหน้า
สำหรับธุรกิจบริหารสินทรัพย์มีรายได้หลักจากดอกเบี้ยจากเงินให้สินเชื่อแก่สินทรัพย์ด้อยคุณภาพ โดยในปี 65 มีรายได้ 415.38 ล้านบาท เพิ่มขึ้นร้อยละ 10.69 จากปีก่อนหน้า จากการขยายการลงทุนซื้อทรัพย์สินด้อยคุณภาพมาบริหารเพิ่มขึ้น